Dit is ’n week waarin jou eie drome ander se begeertes kan oortref. Jy wil heel moontlik tyd opsysit om uit te pluis wat nodig is om in die lewe te vorder.
Maar dis ’n week om sosiale uitstappies op die agtergrond te skuif, van die dolle gejaag te ontsnap en van die wêreld te onttrek.
Bring tyd alleen deur. Jy wil jou dalkiewers afsonder, alleen die pad vat of lang ente op jou eie in die natuur stap.
As jy ’n tipiese Skerpioen is, is jy ’n privaat mens en hou jy dalk selfs jou naaste vriend in die duister oor jou diepste vrese en begeertes.
Al beteken dit nie noodwendig om jou innigste geheime te deel nie, is dit tyd om gehaltetyd saam met jou beste vriende deur te bring en erkenning te gee aan die rol wat hulle in jou lewe speel. Reël ’n afspraak of twee.
Die son het jou beroepshoroskoop betree. Dit is ’n goeie tyd vir ’n ambisieuse Boogskutter om op dié gebied van hul lewe hoër te mik.
As jy jou sakepraktyk wil vergroot, in die openbare arena ’n vlak op wil beweeg of ’n bevordering in die oog het, is dit ’n geskikte tyd om alles uit te haal.
Dis ’n week om te verken en uit te brei, hetsy wat jou persoonlike filosofie en wêreldbeskouing of kennis van die wêreld en sy mense, plekke en gewoontes betref.
As ’n Steenbok is jy dalk ietwat behoudend en verkies jy dalk die bekende en beproefde, maar dit is tyd om jou vlerke te sprei.
Omdat jy ’n Waterdraer is, stel jy waarskynlik meer in die abstrakte wêreld belang as om oor die materiële kant van die lewe besorg te wees.
Maar dit is ’n week om aan jou aardse hulpbronne aandag te gee, in die besonder dié wat jy saam met jou lewensmaat besit.
As julle graag ’n gesamentlike spaarrekening as ’n neseier vir die toekoms wil open, is dit ’n goeie tyd om ’n gesprek oor geld te voer.
Dit is ’n week om tyd en energie aan die liefde van jou lewe te wy. Verras die spesiale mens in jou lewe met ’n geskenk, ’n kersligete of selfs ’n naweekwegbreek.
Dit is nie net ’n goeie tyd vir liefde en romanse nie, maar ook om die praktiese kant van jul verhouding in oënskou te neem.
Dit lyk of ’n oorvloed administratiewe take en vergaderings vir jou die begin van ’n besige week gaan inlui.
Aangesien die lewe nou in die werkplek afspeel, is dit tyd om ontspanning en plesier opsy te skuif en op jou werk te fokus.
As ’n Ram is jy waarskynlik ’n vinnige werker en behoort jy goeie vordering met uitstaande take te maak. Handel dit af en probeer konflik met gesagsfigure vermy.
Dis ’n week om ontspanningsaktiwiteite te geniet. Jy wil dalk die boeke op jou leeslys begin lees, tyd aan jou gunstelingstokperdjie bestee, in die tuin werk of saam met jou vriende kuier.
Moenie moedeloos raak nie; dit beteken nie jy hoef ledig te wees nie. Aangesien verskeidenheid vir jou die lewe interessant maak, sal jy jou waarskynlik met verskillende aktiwiteite besig hou.
As jy ’n tipiese Kreef is, is jy waarskynlik ’n sensitiewe en simpatieke siel, reg om ander te versorg.
Dit is ’n goeie week om jou koesterende kenmerke op die behoeftiges in jou gemeenskap te rig. Bied jou dienste by ’n plaaslike liefdadigheidsorganisasie aan, verskaf maaltye vir haweloses of raak by ’n sorgsentrum betrokke.
Dis ’n goeie tyd om aan jou gawes te werk, of jy nou ’n aanleg vir kunswerk het, musiek maak of op die verhoog optree.